L'Academia de ła Bona Creansa ła ze na istitusion culturałe privada, nasùa inte el 2013, che ła se òcupa del studio, de ła reserca, de l'insenjamento, de ła promosion e del dezviłupo de ła cultura veneta inte ła Venetia e inte el mondo. Ła ze conosùa sora de tuto par el só inportante contribudo a ła codifegasion e normałizasion anca didàtega de ła łengua veneta. L'Academia ła se spartise in Departementi in baze al setor culturałe; onji Departemento el ga un Diretor responsàbiłe, che el sta in carga tri ani, e'l mantien el nome Academia e el łogotipo de ła A co @ scrita rento: A canbia ła spesìfega del nome e A ghe vien asenjà el cołor che el ło caratariza. Par deso A ze ativi sie Departementi. Ativa dal 2014, ła produze avegnimenti culturałi de storia veneta, insenbre a semenari e publegasion so spesìfeghi temi de reserca e inovasion sora de i fondamenti de ła fenomenołojìa stòrega de ła siviltà veneta. Ła promove publegasion, teze de łàurea e avegnimenti so ła łengua veneta e ła partèsipa a convenji e confarense anca univarsitari, anca a l'èstaro. Inte el febraro 2017 ła ga organizà el primo Convenjo Intarnasionałe so ła Łengua Veneta che el ga visto ła prezensa de pì de 200 studenti de łe scołe supariori e de profesori univarsitari itałiani e foresti: resentemente ła ga tenjùo semenari inte l'Univarsità Federałe de Santa Maria revardo ła łengua Veneto-Brazileira. De 'sto departemento A fa parte el servisio DECACERT de sertifegasion łenguìstega veneta, che el produze testi in łengua conformi a łe baze sientìfeghe de l'Academia. Dominio cromàtego: blè antigo. Ativa dal 2016, ła tien avegnimenti culturałi de storia veneta, e anca semenari e publegasion so spesìfeghi temi de reserca e inovasion sora de i fondamenti de ła fenomenołojìa stòrega de ła siviltà veneta. Dominio cromàtego: naransa. Ativa dal 2016, ła ga prodoto ła łocałizasion veneta de ła suite par ofisio open-source LibreOffice, ła tradusion veneta de i file łengua de l'app de mesajìstega istantanea Telegram; ła ga anca ełaborà el layout da tastiera veneto par smartphone contratando co SwiftKey e co Google par el só insarimento, dàndoghe anca el file vocabołaro. Dominio cromàtego: grizo. Ativa dal 2017, ła tien semenari so l’architetura veneta e i só prensipi dominanti rento de i corsi par Promotor Culturałe Veneto. Dominio cromàtego: bianco contornà de nero. Ativa dal 2017, ła tien semenari de comunegasion rento de i corsi par Promotor Culturałe Veneto. Ła cura el profiło esterno, łe forme de ła comunegasion a ła zente e l’imàjine de l'Academia-istitusion. Ła ga ideà, ciapando rento i Departementi łenguìstego e stòrego, el format "". Dominio cromàtego: veneto. Ativa dal 2017, ła raprezenta el Departemento zurìdego de l'Academia de ła Bona Creansa: ła ga ełaborà na biblioteca online de tradusion in łengua veneta de i documenti che i fonda zuridegamente ła cuestion veneta inte i sècołi, co anca documenti resenti cofà el Statudo de ła Rejon Veneto e ła Declarasion Univarsałe de i Deriti Umani de l'ONU. La ga da poco otenjùo consultasion a ła prima comision consiłiare de ła Rejon Veneto in cuałità de ùnega istitusion privada a espor conseji e proposte emendadive e integradive al testo par l’Autonomìa: in partegołar, łe conpetense so l'istrusion e formasion de studenti e insenjanti, e anca cuełe so aspeti łenguìsteghi e culturałi veneti. Dominio cromàtego: vioła.